ગુજરાતીમાં ‘કાળો કોશી’ કે ‘કાળિયો કોશી’ ને નામે ઓળખાતા આ પંખીને હિન્દીમાં ‘भुजंगा’ અને ‘कोतवाल’ એમ બે નામોથી ઓળખાય છે. આ જ રીતે અંગ્રેજી ભાષામાં પણ તેને ‘Black Drongo’ અને ‘King Crow’ એવાં બે નામ મળેલાં છે. જ્યારે જીવશાસ્ત્રીય કે વૈજ્ઞાનિક (લેટિન) ભાષામાં તેને ‘ડિકુરસ મેક્રોસરકસ’ ( Dicrurus Macrocercus ) નામથી ઓળખવામાં આવે છે. સંસ્કૃત ભાષામાં તેને ‘भारत अंगारक’ નામથી અને આપણા રાજ્યના કેટલાક વિસ્તારોની તળપદી બોલીમાં તેને ‘પટેલ’ એવા હુલામણા નામથી ઓળખવામાં આવે છે.